b'\n_START_ARTICLE_\nArea 51\n_START_PARAGRAPH_\nArea 51 er et omr\xc3\xa5de i det s\xc3\xb8rlige Nevada kontrollert av det amerikanske milit\xc3\xa6ret. Omr\xc3\xa5det er angivelig et hemmelig omr\xc3\xa5de for testing av fly og andre luftfart\xc3\xb8y. Omr\xc3\xa5det g\xc3\xa5r ogs\xc3\xa5 under navnene Watertown, Dreamland, Paradise Ranch, The Farm, The Box, og The Directorate for Development Plans Area, samt Groom Lake.  _NEWLINE_Omr\xc3\xa5det er gjennom mange \xc3\xa5r blitt gjenstand for en rekke konspirasjonsteorier som g\xc3\xa5r ut p\xc3\xa5 at det befinner seg ikke-jordiske romfart\xc3\xb8y og utenomjordiske vesener der. Det er bekreftet at spionflyene Oxcart og etterkommeren SR-71 ble utviklet p\xc3\xa5 dette omr\xc3\xa5det. Det ble ogs\xc3\xa5 gjennomf\xc3\xb8rt diverse \xc3\xb8velser i forbindelse med Apollo-programmet p\xc3\xa5 omr\xc3\xa5det, mange tror at dette er opphavet til konspirasjonsteoriene ang\xc3\xa5ende m\xc3\xa5nelandingen.'